முருகசங்கரி லியோ

முருகசங்கரி லியோ (Murugashankari Leo) என்பவர் ஒரு பாரதநாட்டிய கலைஞர், பரதநாட்டிய ஆசிரியர், நாடக நடிகர் மற்றும் ஆராய்ச்சி அறிஞர் ஆவார். பரதநாட்டியம் என்பது ஒரு பண்டைய இந்திய பாரம்பரிய நடன வடிவமாகும். இது அழகு, கருணை மற்றும் தனித்துவத்திற்காக அறியப்படுகிறது. முருகசங்கரி இந்த உலகப் புகழ்பெற்ற நடன வடிவமான பரதநாட்டியத்தை நிகழ்த்துகிறார். மேலும் இந்தியா மற்றும் பிற நாடுகளில் இந்த நடனத்தின் விளக்கக் குறிப்புகள் பலவற்றை வழங்கியுள்ளார். சென்னை மற்றும் மதுரையில் கலைக் கூடம் - அகாடமி ஆஃப் பெர்பார்மிங் ஆர்ட்ஸ் என்ற நிறுவனத்தை நடத்தி வருகிறார். அங்கு மாணவர்களுக்கு பரதநாட்டியத்தில் பயிற்சி அளிக்கப்படுகிறது. இவர் கருநாடக இசை மற்றும் நட்டுவங்கம் ஆகியவற்றிலும் பயிற்சி பெற்றவர்.
முருகசங்கரி அரிதாக காணப்படும், தனித்துவமான திறமையான நடன ஆசிரியர்களில் ஒருவர். இவரது மாணவர்களுக்கு நடன பாடல்களை ஒரே நேரத்தில் பாடி, நடுவங்கம் செய்வதன் மூலமும் அவர்களை வழி நடத்தும் திறன் கொண்டவர். ஒரு ஆரோக்கியகரமான கலைஞராகவும் ஆசிரியராகவும் இருக்கத் தேவையான பல்வேறு அம்சங்களைக் கொண்ட சங்கரி, மதுரை மீனாட்சி ஆசிரமத்தில் சிவானந்தர் பாரம்பரியத்தில் பயிற்சி பெற்ற யோகா ஆசிரியராகவும் உள்ளார்.
முருகசங்கரி ஒரு கலைக் குடும்பத்தைச் சேர்ந்தவர். இவரது தந்தை லியோ பிரபு ஒரு மூத்த நாடக கலைஞர், தொலைக்காட்சி ஆளுமை மற்றும் தமிழ்த் திரைப்படங்களில் ஒரு மூத்த நடிகர் ஆவார். இவர் ரெண்டும் ரெண்டும் அஞ்சு, நான் மகான் அல்ல, அண்ணே அண்ணே, பேர் சொல்லும் பிள்ளை போன்ற பல தமிழ் படங்களில் முக்கிய வேடங்களில் நடித்துள்ளார். தமிழக அரங்கிற்காக தமிழக அரசால் வழங்கப்படும் மிக உயரிய மாநில விருதான ' கலைமாமணி ' விருதைப் பெற்றவர். ஒரு நடிகராக இவர் ஆற்றிய சாதனைகள் இந்தியாவின் தமிழ்நாட்டில் நன்கு அறியப்பட்டவை.
முருகசங்கரி சென்னையில் உள்ள ஆதர்ஷ் வித்யாலயா மெட்ரிகுலேசன் மேல்நிலைப் பள்ளியின் முன்னாள் மாணவர் ஆவார். மேலும் ஸ்ரீ வெங்கடேஸ்வரா பொறியியல் கல்லூரியில் வேதியியல் பொறியியலில் பல்கலைக்கழக அளவில் தரவரிசையில் இடம் பெற்றவர் ஆவார். திருச்சியின் கலைக் காவிரி நுண்கலைக் கல்லூரியில் நுண்கலைகள் துறையில் முதுகலைப் படிப்பை முடித்தார். தனது முனைவர் பட்டப் படிப்பை முடிப்பதற்காக இந்தியாவின் யுஜிசியிலிருந்து ஜூனியர் ரிசர்ச் பெல்லோஷிப் வழங்கப்பட்டுள்ளது. புனேவின் சிம்பியோசிஸில் இருந்து வணிக நிர்வாகத்தில் முதுகலை பட்டயப் படிப்பை முடித்துள்ளார்.
முருகசங்கரி தனது 5 வயதில் குரு- சிஷ்ய பரம்பரியத்தில் புகழ்பெற்ற நடன ஆசிரியரான 'கலைமாமணி' கே. ஜே. சராசாவிடம் பரதநாட்டியத்தைக் கற்கத் தொடங்கினார். பின்னர் புகழ்பெற்ற ஆசிரியரான 'கலைமாமணி' பார்வதி ரவி கண்டசாலாவின் வழிகாட்டுதலின்படி தனது அரங்கேற்றத்தை (முநல் நடன நிகழ்ச்சி) முடித்தார். கல்வி கற்று ஒரு வேதியியல் பொறியியலாளராக ஆன, முருகசங்கரி தனது நடன ஆர்வத்தினால், முழுநேர கலைஞராக வேண்டும் என்ற கனவைத் தொடரவும் அதை நனவாக்கவும் முடிவு எடுத்தார். பரதிதாசன் பல்கலைக்கழகத்தில் பரதநாட்டியத்தில் முதுகலைப் படிப்பை முடித்த இவர் இப்போது ஆராய்ச்சி அறிஞராக உள்ளார்.
முருகசங்கரி இந்தியா முழுவதிலும் உள்ள அனைத்து முக்கிய சபாக்கள் மற்றும் மதிப்புமிக்க நடன விழாக்களில் ஆடி மலேசியா, சிங்கப்பூர் மற்றும் இலங்கையில் தனது நடன நிகழ்ச்சிகளை வழங்கியுள்ளார். தேர்ந்தெடுக்கப்பட்ட சில இசை நிகழ்ச்சிகளின் பட்டியல்
ஸ்டேஜ் இமேஜின் அண்மைய தமிழ் நாடகமான நெருப்பு கோலங்கலில் முருகாசங்கரி முக்கியப் பாத்திரத்தில் நடித்தார். இந்த நாடகம் சென்னையில் நல்ல வரவேற்பைப் பெற்றது, பத்திரிகைகளில் எழுதப்பட்ட கட்டுரைகளில் முருகசங்கரியின் நடிப்பு பற்றியும் நாடகத்தைப் பற்றியும் பாராட்டி எழுதப்பட்டன. இந்த நடகத்தில் இடம்பெற்ற முருகேசங்கரியின் பரம்பரிய நடனம் மற்றும் இவர் பாடிய பாடல் இரண்டுமே நடகத்தின் தனித்துவமான அம்சமாகும்.
</br> மதியம் டி & சி, மும்பை